article: Fe fyddai'r rheiny ar ddyddiau nawddsant y pedair gwlad. Mae Jeremy Corbyn yn credu y byddai hyn yn "dathlu diwylliant cenedlaethol ein pedair cenedl". Fel arfer mae gan Loegr a Chymru wyth o wyliau banc y flwyddyn, naw sydd gan yr Alban a 10 sydd gan Ogledd Iwerddon. Mae Llafur yn dweud mai cyfartaledd gwledydd y G20 yw 12. O dan y polisi newydd byddai llywodraethau'r gwledydd datganoledig yn cael penderfynu os y bydden nhw'n cymeradwyo'r gwyliau banc ychwanegol neu beidio. Mae creu gwyliau banc yn un o'r pwerau sydd wedi ei ddatganoli yn yr Alban. Dywedodd ffynhonnell o'r blaid Geidwadol: "Byddai economi Prydain ar wyliau parhaol pe byddai Mr Corbyn yn cyrraedd Downing Street." Newyddion arall ynglŷn â'r ymgyrchu
summary: Mae'r blaid Lafur wedi dweud y bydden nhw'n creu pedair o wyliau banc newydd petaen nhw'n ennill yr Etholiad Cyffredinol.